**Anexa nr.12.**

**REGULAMENT DE ORGANIZARE ŞI FUNCŢIONARE**

**„SERVICIUL SOCIAL PENTRU COPII CU DIZABILITĂȚI**

**- ECHIPA MOBILA DE RECUPERARE PENTRU COPILUL CU DIZABILITĂŢI”**



**2018**

**ART.1. Definiţie**

Regulamentul de organizare şi funcţionare este un document propriu al serviciului social **„**Serviciul social pentru copii cu dizabilități - Echipa mobila de recuperare pentru copilul cu dizabilitati”, înfiintat prin Hotărârea Consiliului Judeţean Mures nr.6/25.01.2011 în vederea asigurării funcţionării acestuia, cu respectarea prevederilor legale şi a asigurării accesului persoanelor beneficiare la informaţii privind condiţiile de admitere, serviciile oferite etc.

Serviciul social a fost creat prin proiectului iniţiat de Ministerul Muncii, Familiei şi Egalităţii de şanse – Autoritatea Naţională pentru Protecţia Drepturilor Copilului (ANPDC) şi finanţat de către Mecanismul Financiar SEE (Spaţiul Economic European): „Creşterea capacităţii autorităţilor locale din România de a sprijini copiii cu dizabilităţi în propriile familii”.

**(2)** Prevederile prezentului regulament sunt obligatorii atât pentru persoanele beneficiare, cât şi pentru angajaţii serviciului/compartimentului şi după caz, pentru membrii familiei beneficiarilor, reprezentanţii legali/convenţionali.

**ART.2. Identificarea serviciului social**

Serviciul social pentru copii cu dizabilități are în structura sa două tipuri de servicii: Centre Rezidenţiale pentru copii cu Deficienţe Neuropsihiatrice Tg. Mureş, Ceuaşu de Cîmpie și Echipa mobilă de recuperare pentru copilul cu dizabilități.

Serviciul social pentru copii cu dizabilități - Echipa mobila de recuperare pentru copilul cu dizabilitati” cod serviciu social 8899 SIS-I este înfiinţat şi administrat de furnizorul Direcţia Generală de Asistenţă Socială şi Protecţia Copillului Mures, acreditat conform Certificatului de acreditare seria AF nr. 000504 din 23.04.2014.

Sediul serviciului social este Tg.Mureş, str. Branului nr.3, jud.Mureş.

Capacitatea serviciului este pentru 40 copii.

**ART.3. Scopul serviciului social**

(1) Scopul “Serviciul social pentru copii cu dizabilități - Echipa mobila de recuperare pentru copilul cu dizabilitati”serviciului social" este creşterea capacităţii autorităţilor publice locale din România în vederea sprijinirii copiilor cu dizabilităţi în cadrul propriilor familii, pe raza Judeţului Mures.

Echipa mobila de recuperare pentru copilul cu dizabilitati este un serviciu specializat de recuperare la domiciliu, care se deplasează la domiciliul părinţilor copilului cu dizabilităţi de pe raza judeţului Mures, pentru a acorda sprijin în procesul de recuperare şi reabilitare a copilului prin intervenţii specifice, în conformitate cu recomandările cuprinse în Planul de abilitare/reabilitare al copilului cu dizabilităţi care asigură transmiterea de informaţii, cunoştinţe şi tehnici de lucru părinţilor sau reprezentanţilor legali ai acestuia pentru creşterea calităţii copilului.

**ART.4. Cadrul legal de înfiinţare, organizare şi funcţionare**

(1) Serviciul social pentru copii cu dizabilități -Echipa mobilă de recuperare pentru copilul cu dizabilități funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, Legea nr. 272/2004, republicată, cu modificările şi completările ulterioare, precum şi a altor acte normative secundare aplicabile domeniului, Legea nr. 448/2006, republicată, cu modificările şi completările ulterioare.

(2) Memorandului de colaborare al Ministerului Muncii, Familiei şi Protecţiei Sociale (MMFPS) nr. 47805/2012 şi Consiliul Judeţean Mures – Direcţia Generală de Asistenţă Socială şi Protecţia Copilului Mures nr. 201/2012 care are ca obiect: stabilirea responsabilităţilor ce revin fiecăreia dintre părţile semnatare, în vederea asigurării sustenabilităţii proiectului RO 0045 „Creşterea capacităţii autorităţilor locale din România de a sprijini copiii cu dizabilităţi în propriile familii”, până la data de 30.04.2016.

3) Serviciul social pentru copii cu dizabilități -Echipa mobilă de recuperare pentru copilul cu dizabilități este înfiinţat prin Hotărârea nr. 6/25.01.2011 a Consiliului Judeţean Mures ca si Compartiment în cadrul Serviciului de Evaluare Complexă a copilului din subordinea Direcţiei Generale de Asistenţă Socială şi Protecţia Copilului.

**ART.5. Principiile care stau la baza acordării serviciului social:**

(1) Serviciul social pentru copii cu dizabilități -Echipa mobilă de recuperare pentru copilul cu dizabilități se organizează şi funcţionează cu respectarea principiilor generale care guvernează sistemul naţional de asistenţă socială, principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, cu respectarea proiectului iniţiat de Ministerul Muncii, Familiei şi Egalităţii de Șanse – Autoritatea Naţională pentru Protecţia Drepturilor Copilului (ANPDC) şi finanţat de către Mecanismul Financiar SEE (Spaţiul Economic European) intitulat „Creşterea capacităţii autorităţilor locale din România de a sprijini copiii cu dizabilităţi în propriile familii”.

(2) Principiile specifice care stau la baza prestării serviciilor sociale de către " Echipa mobila de recuperare pentru copilul cu dizabilitati " sunt următoarele:

a) respectarea, cu prioritate, a dreptului de a trăi în propria familie sau, dacă acest lucru nu este posibil, într-o familie substitutivă sau, după caz, într-un mediu familial (domiciliul persoanei beneficiare/persoanei care acordă îngrijirea copilului/persoanei vârstnice/persoanei cu dizabilităţi);

b) respectarea şi promovarea cu prioritate a interesului persoanei beneficiare;

c) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

d) asigurarea protecţiei împotriva abuzului şi exploatării persoanei beneficiare;

e) asistarea persoanelor fără capacitate de exerciţiu în realizarea şi exercitarea drepturilor lor;

f) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitate de exerciţiu;

g) facilitarea menţinerii relaţiilor personale ale beneficiarului şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

o) colaborarea compartimentului cu serviciul public de asistenţă socială.

**ART. 6 Beneficiarii serviciilor sociale**

(1) Beneficiarii Serviciul social pentru copii cu dizabilități -Echipa mobilă de recuperare pentru copilul cu dizabilități sunt:

- copiii cu dizabilităţi, încadraţi într-un grad de handicap, îngrijiţi în propriile familii, care locuiesc în comunităţi unde lipsesc serviciile specializate de recuperare şi reabilitare, pentru care Comisia pentru Protecţia Copilului Mures a aprobat în Planul de abilitare/reabilitare pentru copilul cu dizabilităţi, acest tip de intervenţie.

- părintii, reprezentantul legal al copilului solicită acest serviciu pentru copilul său.

(2) Condiţiile de accesare a serviciilor sociale furnizate de Serviciul social pentru copii cu dizabilități -Echipa mobilă de recuperare pentru copilul cu dizabilități sunt următoarele:

a) Actele necesare:

- Planul de abilitare/reabilitare al copilului cu dizabilităţi;

- Copie după Certificatul de încadrare într-un grad de handicap al copilului;

- Copia actelor de identitate ale părinţilor copilului;

- Copie a certificatului de naştere al copilului/carte de identitate ale copilului;

- Copie după Fişa privind traseul educaţional de la şcoală;

- Copie după Fişa psihologică;

- Copie după fişa medicală sintetică de la medicul de familie;

- Copie după Certificatul medical eliberat de către medicul specialist;

- Copie după Ancheta socială de la domiciliul copilului;.

b) Criteriile de eligibilitate ale beneficiarilor

Beneficiarul trebuie să deţină:

* certificat de încadrare într-un grad de handicap;
* Planul de abilitare/reabilitare al copilului cu dizabilităţi aprobat de Comisia pentru Protecţia Copilului Mures, cu recomandare de terapii specifice;
* dificultati de acces la servicii de recuperare

c) Decizia de admitere

Accesul copilului cu dizabilităţi la Serviciul social pentru copii cu dizabilități -Echipa mobilă de recuperare pentru copilul cu dizabilități se realizează prin dispoziţia Directorului general al DGASPC Mures, emisă în baza:

1. a notei interne emise de Serviciul de evaluare complexă a copilului aflat în structura DGASPC Mures, în baza Planul de abilitare/reabilitare al copilului cu dizabilităţi insotit de cererea părinţilor sau reprezentanţilor legali ai copilului către Echipa mobila de recuperare pentru copilul cu dizabilitati sau referite de alte servicii ale DGASPC Mureș;

2. sau la solicitarea/sesizarea unor autorități, instituții, organizații privind situația dificilă a familiei copilului din punct de vedere al recuperării sale,

3. Referatului de propunere a cazului emis de către Serviciul social pentru copii cu dizabilități -Echipa mobilă de recuperare pentru copilul cu dizabilități după evaluarea criteriilor serviciului.

d) Modalitatea de încheiere a contractului de furnizare servicii sociale:

Se încheie, pentru fiecare beneficiar, un Contract cu familia, care va fi anexa a Dispozitiei directorului general al DGASPC Mures prin care se aproba tipul serviciilor acordate, cu durata nedeterminata. Se reevaluaeza situatia fiecarui caz la o perioada de maxim sase luni, cu propunere de mentinere sau de sistare a acordarii serviciilor.

(3) Condiţii de încetare a serviciilor:

* copilul nu mai are recomandata, în Raportul de reevaluare intocmit de specialistii Serviciul social pentru copii cu dizabilități -Echipa mobilă de recuperare pentru copilul cu dizabilități continuarea acordarii de servicii ca urmare a identificarii unui alt furnizor de servicii si a transferului cazului catre acesta,
* beneficiarul a împlinit 18 ani;
* rezilierea contractului;
* încheierea planificată – determinată de îndeplinirea obiectivelor şi a limitei de timp;
* încheierea prematură, unilaterală – determinată de dorinţa expresă a familiei copilului cu dizabilităţi;
* încheierea neplanificată – determinată de alte cauze neprevăzute (decesul beneficiarului, schimbarea domiciliului).

(4) Persoanele beneficiare de servicii sociale ale " Echipa mobila de recuperare pentru copilul cu dizabilitati " beneficiază de următoarele drepturi:

a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;

c) să li se asigure păstrarea confidenţialităţii asupra informaţiilor furnizate şi primite;

d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;

e) să fie protejaţi de lege atât ei, cât şi bunurile lor, atunci când nu au capacitate de exerciţiu;

f) să li se garanteze demnitatea, intimitatea şi respectarea vieţii intime;

g) să participe la evaluarea serviciilor sociale primite;

h) să li se respecte toate drepturile speciale în situaţia în care sunt minori sau persoane cu dizabilităţi;

i) să fie protejati potrivit legii împotriva oricărei forme de abuz, neglijare, exploatare, supunere la oricare forme de violenţă.

(5) Persoanele beneficiare de servicii sociale furnizate de " Echipa mobila de recuperare pentru copilul cu dizabilitati " au următoarele obligaţii:

a) să furnizeze informaţii corecte cu privire la identitate, situaţie familială, socială, medicală şi economică;

b) să participe, în raport cu vârsta, situaţia de dependenţă etc., la procesul de furnizare a serviciilor sociale;

c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;

d) să comunice orice modificare intervenită în legătură cu situaţia lor personală;

e) să respecte prevederile prezentului regulament;

f) să respecte prevederile din Contractul pentru acordarea de servicii sociale.

**ART.7. Activităţi şi funcţii**

Principalele funcţii ale serviciului social " Echipa mobila de recuperare pentru copilul cu dizabilitati " sunt următoarele:

a) de furnizare a serviciilor sociale de interes public general/local, prin asigurarea următoarelor activităţi:

1. reprezintă furnizorul de servicii sociale în contractul încheiat cu persoana beneficiară;

2. evaluarea nevoilor copilului cu dizabilităţi şi a familiei sale;

3. furnizarea serviciilor necesare copilului: kinetoterapie, logopedie, terapii prin învăţare - dezvoltarea funcţiilor cognitive, dezvoltarea abilităţiilor de autocontrol, dezvoltarea autonomiei personale, consiliere psihologică atât a beneficiarului cât şi a familiei, diverse forme de psihoterapie, terapie ocupaţională, consiliere psiho-socială (informaţii cu privire la demersurile necesare pentru obţinerea unor drepturi sociale, informaţii cu privire la diferite tipuri de prestaţii de care pot beneficia şi modul de obţinere a acestora, reliefarea rolului persoanei cu atribuţii în domeniul asistenţei sociale, a asistenţei comunitare şi optimizarea relaţiei cu acestea), alte activităţi: stimulare senzorială bazală şi a tulburărilor de comportament, terapie de suport, activităţi privind informare şi educaţie medicală.

intervenţii specializate de recuperare şi reabilitare a copilului cu dizabilităţi;

4. informarea părinţilor /reprezentanţilor legali cu privire la drepturile copilului, precum şi

cu privire la obligaţiile ce le revin în procesul de creştere, îngrijire şi educare a acestuia;

5. transferul de competenţă către părinţi privind continuitatea anumitor tehnici de recuperare cu copilul la domiciliu;

6. evidenţierea rezultatelor aşteptate privind evoluţia beneficiarului;

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. organizarea unor acţiuni de informare a comunităţii în ceea ce priveşte serviciile oferite;

2. cooperarea cu alte instituţii publice, cabinete individuale medicale, unităţi de învăţământ, organizaţii private existente la nivelul judeţului;

3. participarea la procesul de cartografiere socială, respectiv de stabilire a nevoilor existente la nivelul comunităţilor în care acţionează Serviciul social pentru copii cu dizabilități -Echipa mobilă de recuperare pentru copilul cu dizabilități în ceea ce priveşte copilul cu dizabilităţi.

4. elaborarea de rapoarte de activitate;

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1. aplicarea, cunoaşterea şi respectarea codului etic şi a regulilor de conduită, a legislaţiei specifice;

2. informarea cu privire la drepturile copilului, la prestaţiile şi serviciile sociale de care poate beneficia;

3. identificarea, semnalarea situaţilor de abuz, exploatare, neglijare asupra copilului;

4. oferirea de sprijin şi suport în vederea prevenirii separării copiilor de familie din rândul categoriilor vulnerabile;

d) de asigurare a calităţii serviciilor sociale prin realizarea următoarelor activităţi:

1. Furnizarea serviciilor necesare copilului: kinetoterapie, logopedie, terapii prin învăţare - dezvoltarea funcţiilor cognitive, dezvoltarea abilităţiilor de autocontrol, dezvoltarea autonomiei personale, consiliere psihologică atât a beneficiarului cât şi a familiei, diverse forme de psihoterapie, terapie ocupaţională, consiliere psiho-socială (informaţii cu privire la demersurile necesare pentru obţinerea unor drepturi sociale, informaţii cu privire la diferite tipuri de prestaţii de care pot beneficia şi modul de obţinere a acestora, reliefarea rolului persoanei cu atribuţii în domeniul asistenţei sociale, a asistenţei comunitare şi optimizarea relaţiei cu acestea), alte activităţi: stimulare senzorială bazală şi a tulburărilor de comportament, terapie de suport, activităţi privind informare şi educaţie medicală.

2. elaborarea instrumentelor standardizate utilizate în procesul de acordare a serviciilor;

3. realizarea de evaluări periodice a serviciilor prestate;

4. aplicarea procedurii de lucru privind acordarea serviciilor de asistenţă la domiciliu pentru copii cu dizabilităţi

5. aplicarea chestionarului de autoevaluare a stadiului de implementare a standardelor de control intern/managerial;

e) de administrare a resurselor financiare, materiale şi umane ale compartimentului prin realizarea următoarelor activităţi:

1. încadrarea în standardul de cost beneficiar/an

2. utilizarea corespunzătoare a echipamentelor de lucru pentru terapii care au fost asigurate pe proiect;

3. valabilitatea avizelor obligatorii pentru funcţionarea centrului (PSI, Sanepid, SSM);

4. propuneri pentru structura de personal

5. elaborarea şi actualizarea fişei postului;

6. evaluează nevoile de funcţionare optimă a serviciului şi face propuneri de estimare a bugetului

7. evaluarea periodică a performanţelor profesionale individuale a personalului;

8. propuneri privind perfecţionarea/formarea profesională a personalului;

9. asigură condiţiile necesare de comunicare promptă în cadrul echipei atât la birou cât şi pe teren,

10. asigură condiţiile necesare pentru deplasarea echipei mobile în comunitate;

**ART.8. Structura organizatorică, numărul de posturi şi categoriile de personal**

Serviciul social pentru copii cu dizabilități are în structura sa două tipuri de servicii: Centre Rezidenţiale pentru copii cu Deficienţe Neuropsihiatrice Tg. Mureş, Ceuaşu de Cîmpie și Echipa mobilă de recuperare pentru copilul cu dizabilități.

**„**Serviciul social pentru copii cu dizabilități funcționează având 30 posturi comune care asigură atât managementul și specialitatea necesară Centrelor rezidentiale pentru copii cu deficiențe neuropsihiatrice (sef centru, medic, administrator, magaziner, sofer, asistent social, asistent medical, psiholog, psihopedagog, pedagog de recuperare, muncitor, ingrijitor curatenie, kinetoterapeut, logoped) cât si activitățile specifice Echipei mobile de recuperare pentru copilul cu dizabilități.

**ART.9. Personalul de conducere**

(1) Şef serviciu Serviciul social pentru copii cu dizabilități -Echipa mobilă de recuperare pentru copilul cu dizabilități:

(2) Atribuţiile Şef Serviciu privind coordonarea Compartimentului Echipa mobila de recuperare pentru copilul cu dizabilitati sunt:

1. asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
2. propune participarea personalului de specialitate la programele de instruire şi perfecţionare;
3. colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
4. întocmeşte raportul anual de activitate;
5. asigură buna desfăşurare a raporturilor de muncă dintre angajaţii compartimentului;
6. propune furnizorului de servicii sociale aprobarea structurii organizatorice şi a numărului de personal;
7. desfăşoară activităţi pentru promovarea imaginii serviciului în comunitate;
8. ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
9. răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
10. organizează activitatea personalului şi asigură respectarea timpului de lucru şi a regulamentului de organizare şi funcţionare;
11. asigură comunicarea şi colaborarea permanentă cu DGASPC Mures, cu serviciul public de asistenţă socială de la nivelul primăriei, cu alte instituţii publice locale şi organizaţii ale societăţii civile active în comunitate, în folosul beneficiarilor;
12. întocmeşte nota de fundamentare privind bugetul compartimentului;
13. asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
14. asigură încheierea cu beneficiarii a contractelor de furnizare a serviciilor sociale;

**ART.10. Personalul de specialitate de îngrijire şi asistenţă**

**(1) Personalul de specialitate este:**

a) 3 psihopedagogi (263412)

b) 3 psiholog (263411);

c) 2 asistenti sociali (263501)

d) 4 pedagogi de recuperare (235205)

e) 1 kinetoterapeut (226405)

f) 1 logoped (226603)

Toti cei 14 specialiști vor fi implicați în activitățile specifice Echipei mobile de recuperare pentru copilul cu dizabilități pentru 40 copii din judetul Mures, în funcție de nevoile copiilor.

Personalulde conducere și administrativ al Serviciului social pentru copii cu dizabilități va asigura nevoile Echipei mobile de recuperare pentru copilul cu dizabilități în ceea ce privește organizarea, planificarea interventiilor copiilor dupa un grafic stabilit pe zone și pe echipe de specialiști, procedurarea activităților, monitorizarea progreselor copiilor și revizuirea obiectivelor de intervenție, transportul, consumabilele necesare, instrumentele de lucru și alte dotări necesare pentru atingerea scopului serviciului.

**(2) Atribuţii ale personalului de specialitate:**

a) asigură derularea etapelor procesului de acordare a serviciilor sociale cu respectarea prevederilor legii şi a prezentului regulament;

b) colaborează cu specialişti din alte centre în vederea soluţionării cazurilor, identificării de resurse;

c) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

d) întocmeşte rapoarte periodice cu privire la activitatea derulată;

e) face propuneri de îmbunătăţire a activităţii în vederea creşterii calităţii serviciului şi respectării legislaţiei;

**(3) Atribuţiile psihopedagogului:**

1. Stabileşte PII (elaborarea şi realizarea unor programe/proiecte specifice, corespunzătoare principalelor disfuncţionalităţi ale limbajului şi comunicării), obiectivele specifice (formularea prognosticului pentru copil); proiectarea activităţii de terapie a tulburărilor de limbaj şi de comunicare identificate).
2. Stabileşte programul de lucru (adecvat nevoilor individuale ale copilului cu dizabilităţi şi în concordanţă cu disponibilitatea familiei), locul (alegerea şi amenajarea spaţiului destinat intervenţiilor sale specifice) şi modul de desfăşurare a intervenţiei în vederea implementării terapiei tulburărilor de limbaj şi de comunicare, precum şi rolul ce revine părinţilor în operaţionalizarea PII.
3. De asemenea, psihopedagogul asigură consiliere membrilor familiei copilului cu dizabilităţi în vederea implicării acestora în derularea unor activităţi care urmăresc transferul de competenţe referitoare la activitatea specifică către părinţii copilului cu dizabilităţi sau reprezentanţii legali ai acestuia (dezbateri tematice privind importanţa consolidării limbajului în procesul dezvoltării generale a copilului, condiţie esenţială unei integrări şcolare şi sociale optime).
4. Utilizează în activitatea sa, tehnici şi procedee conform conduitei terapeutice şi obiectivelor fixate în cadrul Planul individualizat de intervenţie şi în Planul de abilitare/reabilitare al copilului cu dizabilităţi; alegerea lor depinde de fiecare copil în parte, în funcţie de vârsta şi nivelul lui de dezvoltare psihică, de tipul de deficienţă, de etiologie, simptomatologia şi gravitatea acestora.
5. Evaluează şi reevaluează în timp progresele realizate de copilul cu dizabilităţi şi adaptează PII în funcţie de evoluţia acestuia.
6. Informează echipa asupra dinamicii şi rezultatelor implementării PII. Observaţiile sale legate de schimbările de situaţie şi reacţiile familiei, dificultăţile întâmpinate sau succesele constatate sunt prezentate şi asistentului social.

**(4) Atribuţiile psihologului:**

1. Stabileşte PII, obiectivele specifice, programul de lucru (adecvat nevoilor individuale ale copilului cu dizabilităţi şi în concordanţă cu disponibilitatea familiei), locul (alegerea şi amenajarea spaţiului destinat intervenţiilor sale specifice) şi modul de desfăşurare a intervenţiei în vederea implementării terapiei, precum şi rolul ce revine părinţilor în operaţionalizarea PII.
2. Asigură copilului cu dizabilităţi şi familiei aceastuia, prin intermediul metodelor, procedeelor şi tehnicilor specifice, servicii de consiliere psihologică şi asistenţă psihopedagogică (terapii prin învăţare – dezvoltarea funcţiilor cognitive, dezvoltarea abilităţilor de autocontrol; psihoterapie, terapie psihomotrică; terapia tulburărilor de comportament; stimulare bazală senzorială şi alte forme de psihoterapie), în vederea prevenirii şi diminuării factorilor care determină tulburări comportamentale, comportamente de risc sau disconfort psihic.
3. Asigură consiliere terapeutică membrilor familiei copilului cu dizabilităţi în vederea construirii sau consolidării modelelor de relaţionare afectivă securizante pentru fiecare membru (copilul cu dizabilităţi – fraţi – părinţi – bunici).
4. În vederea consolidării abilităţilor parentale de către părinţii copilului cu dizabilităţi şi posibilitatea de implicare a acestora în derularea unor activităţi care urmăresc transferul de competenţe referitoare la activitatea specifică către părinţii copilului cu dizabilităţi sau reprezentanţii legali ai acestuia.
5. Utilizează în activitatea sa, tehnici şi procedee conform conduitei terapeutice şi obiectivelor fixate în cadrul PII. Alegerea lor depinde de fiecare copil în parte, de vârsta şi nivelul lui de dezvoltare psihică, de tipul de deficienţă, de etiologie, simptomatologia şi gravitatea acestora.
6. Evaluează şi reevaluează în timp progresele realizate de copilul cu dizabilităţi şi adaptează PII în funcţie de evoluţia acestuia.
7. Informează echipa asupra dinamicii şi rezultatelor implementării Planului individualizat de intervenţie. Observaţiile lui legate de schimbările de situaţie şi reacţiile familiei, dificultăţile întâmpinate sau progresele înregistrate.

**(5) Atribuţiile asistentului social:**

a) Informarea familiei despre serviciile Echipei mobile de recuperare a copilului cu dizabilități

b) Sprijinirea familiei pentru întocmirea dosarului copilului pentru acces la serviciile Echipei mobile

c) Elaborarea rapoartelor, planului de interventie si referatelor de admitere a copilului în serviciu

d) Efectuarea anchetei sociale la domiciliul familiei

e) Colaborarea cu autoritățile locale și alte servicii inclusiv medicale de care beneficiază familia

f) Intocmirea Dispozitiei de includere in program a copilului

g) Reevaluarea planului de interventie si revizuirea referatelor de menținere/incetare a serviciilor copilului,

h) Demersuri pentru indeplinirea obiectivelor din planul de interventie al copilului și pentru sprijinirea familiei

i) Orice alte situatii, rapoarte, statistici specifice

**(6) Atributiile LOGOPEDULUI (226603):**

1. evaluarea iniţială a dezvoltării limbajului şi a vocabularului a beneficiarului
2. evaluarea/reevaluarea logopedică: descrierea problematicii logopedice ale beneficiarilor – Fişa logopedică individuală;
3. elaborează programul de intervenţie pentru abilitare/reabilitare, participă la punerea în aplicare;
4. trimestrial, împreună cu ceilalţi membrii ai echipei pluridisciplinare, realizează monitorizări ale situaţiei fiecărui beneficiar
5. în cadrul acestor întâlniri, informează echipa referitor la modul de implementare al intervenţiilor logopedice
6. desfăşoară activităţi logopedice cu caracter general şi specific;
7. activităţi cu caracter general pentru: educarea respiraţiei şi a echilibrului inspir-expir, dezvoltarea aparatului fono-articulator, dezvoltarea musculaturii fine a mâinilor, coordonarea ochi-mână, activităţi cu caracter specific – în funcţie de problema/tulburarea fiecărui beneficiar (tulburări de dezvoltare: activităţi pentru dezvoltarea auzului fonematic, a aparatului fono-articulator, tulburări de pronunţie: imitare în oglindă, jocuri, pictograme, „povstiri” ale unor imagini pe o temă dată, tulburări de ritm şi fluenţă: activităţi pentru educarea ritmului inspiraţie/expiraţie).
8. propun părinților activităţi având ca scop dezvoltarea abilităţilor de relaţionare şi socializare ale beneficiarilor

**(7) Atributiile KINETOTERAPEUTULUI (226405):**

1. evaluarea motorie iniţială a beneficiarului
2. evaluarea/reevaluarea kinetică: descrierea deficienţelor motorii ale beneficiarilor,
3. elaborează programul de intervenţie pentru abilitare/reabilitare, participă la punerea în aplicare;
4. trimestrial, împreună cu ceilalţi membrii ai echipei de specialiști, realizează monitorizări ale situaţiei fiecărui beneficiar
5. informează echipa referitor la modul de implementare al intervenţiilor kinetoterapeutice propuse pentru fiecare beneficiar şi la stadiul de dezvoltare atins al acestuia;
6. desfasoară interventie kinetoterapeutică în vederea realizării obiectivelor programului de recuperare/reabilitare: corectarea posturii și aliniamentului corpului (posturari corective, gimnastica medicala pentru tonifierea musculaturii cu rol in ortostatism, program Williams, etc.) cresterea fortei musculare (exercitii cu incarcare, cu rezistenta la miscare), cresterea rezistentei musculare (exercitii de tonifiere cu evolutie gradata), cresterea mobilitatii articulare (mobilizari pasive, pasivo-active si active cu rezistenta, stretching, etc.) dezvoltarea controlului, coordonarii si echilibrului,
7. dezvoltarea/educarea deplasarii: mers, alergare, tarare, urcat/coborat trepte cu sprijinsi independent, etc., reeducare respiratorie (exercitii de stimulare a musculaturii intercostale si abdominale, etc.), relaxare, reducerea spasticitatii: stretching, pendulare, căldură, tehnici de masaj, posturari,
8. colaborează cu ceilalti specialisti și cu pedagogul de recuperare, pentru atingerea obiectivelor stabilite în Plan,
9. propun părinților activităţi având ca scop dezvoltarea abilităţilor de relaţionare şi socializare ale beneficiarilor

**(9) Atributiile PEDAGOGILOR DE RECUPERARE (235205):**

1. cunoaşte nevoile speciale ale fiecărui beneficar,
2. colaborează activ cu specialiştii serviciului în care îţi desfăşoară activitatea, cunoaşte obiectivele recuperării, este familiarizat cu metodele de intervenţie şi recuperare utilizate de specialişti;
3. desfăşoară activităţi în scopul abilitării/reabilitării copilului:
   1. dezvoltarea autonomiei personale – ajută la servirea/prepararea hranei, igienă personală, îmbrăcare/dezbrăcare, schema corporală, realţionare, socializare, etc.,
   2. abilităţi manuale – pensa, manipularea obiectelor, inclusiv învăţarea gestului grafic
   3. asigură îndrumare părinților pentru menţinerea igienei personale a beneficiarilor care nu se pot îngriji singuri
   4. aplică proceduri cu privire la formarea şi controlul comportamentului beneficiarilor, în concordanţă cu particularităţile de vârstă şi de nevoile individuale determinate de prezenţa deficienţei;
4. respectă programul de viaţă al beneficiarilor,
5. urmăreşte periodic evoluţia copilului şi informează echipa de specialisti, în scopul reevaluării situatiei minorului şi Planului de interventie,
6. sprijină la nevoie activitatea de pregătire şcolară conform cerinţelor unităţii de învăţământ
7. sprijină părinții în procesul de acceptare și integrare în comunitate a familiei cu copii cu dizabilități
8. poate organiza activităţi de grup în funcţie de programele şi preferinţele personale ale copilului, stimulează libera exprimare a opiniei, contribuie la educarea spiritului de echipă, la promovarea întra-jutorării a comunicării între copii, între copii şi părinți/rude şi alţi membri ai comunităţii precum şi pentru a dezvolta deprinderile de viaţă independentă;
9. organizează şi animă activităţi de timp liber-sportiv, cultural, gospodăreşti, jocuri, serbări, etc.;
10. participă la amenajarea spaţiilor de lucru acţionând pentru personalizarea lui şi implică copilul cu dizabilități împreună cu frați/surori din familie în activități comune alături de părinți,
11. participă împreună cu copiii la activităţile de recreere stabilite la nivelul echipei de specialiști
12. identifică oportunități pentru copii la ieşiri în comunitate/tabere, propune programe de recreere şi socializare,
13. valorizează, prin activităţile desfăşurate, aptitudinile beneficirilor astfel încât să le crească încrederea în propria persoană, să valorifice potenţialul fizic şi psihic al fiecărui beneficiar;
14. observă comportamentul beneficiarilor, implementează diferite metode de intervenţie propuse de specialişti pentru modificarea sau prevenirea comportamentelor indezirabile;
15. colaborează cu familia copilului și comunică permanent despre evoluția copilului,
16. completează şi are grijă de integritatea documentelor de serviciu.

**ART.13** **FINANŢAREA SERVICIULUI**

**(1)** În estimarea bugetului de cheltuieli, serviciul are în vedere asigurarea resurselor necesare acordării serviciilor sociale pentru 40 beneficiari/an.

**(2)** Finanţarea cheltuielilor centrului se asigură, în condiţiile legii, din următoarele surse:

a) bugetul este asigurat în totalitate de către Consiliul Judeţean Mureş,

b) donaţii, sponsorizări sau alte contribuţii din partea persoanelor fizice ori juridice.

c) fonduri externe nerambursabile (proiecte).